Αναστασία του Μαυροβουνίου

Η Αναστασία (ρωσ. Анастасија Петровић Његош, Anastasiya Nikolaevna Romanova/Анастасия Николаевна Романова , 4 Ιανουαρίου 1868 - 25 Νοεμβρίου 1935) του Οίκου των Πέτροβιτς-Νιέγκος ήταν πριγκίπισσα του Μαυροβουνίου και με τους γάμους της έγινε πρώτα δούκισσα του Λόιχτενμπεργκ και μετά μεγάλη δούκισσα της Ρωσίας.

Βιογραφία
Γεννήθηκε στις 4 Ιανουαρίου 1868 στο Τσέτινιε, και ήταν το τρίτο παιδί και η τρίτη κόρη του Νικολάου Α΄ του Μαυροβουνίου και της Μιλένα Βούκοτιτς.Genealogy of the Royal Family of Montenegro. geocities.comΉταν γνωστή στην οικογένειά της ως Στάνα.

Η Αναστασία εκπαιδεύτηκε στο Ινστιτούτο Σμόλνυ με την μεγαλύτερη αδερφή της, Μιλίτσα. Στο ίδιο ινστιτούτο είχε σπουδάσει και η μεγαλύτερη αδελφή τους, Λιούμπιτσα (μετέπειτα Ζόρκα), και αργότερα οι νεότερες αδελφές τους Μαρία, Ελένη και Άννα.

Στις 28 Αυγούστου 1889 παντρεύτηκε το Γεώργιο Μαξιμιλιάνοβιτς του Λόιχτενμπεργκ στο Παλάτι Πέτερχοφ της Αγία Πετρούπολης.http://www.thepeerage.com/p11118.htm#i111176 Μαζί απέκτησαν δύο παιδιά. Έγινε θετή μητέρα του Αλεξάνδρου Γεωργίεβιτς, γιου του συζύγου της από τον προηγούμενο γάμο του. Ο τίτλος της Πριγκίπισσας Αναστασίας Πέτροβιτς-Νιέγκος του Μαυροβουνίου άλλαξε σε αυτόν της Μεγάλης Δούκισσας Αναστασίας Νικολάγιεβνας της Ρωσίας. Το 1900, μετά την αναβάθμιση του Πριγκιπάτου του Μαυροβουνίου σε βασίλειο, ο τίτλος της στην πατρίδα της ήταν Η Βασιλική Υψηλότης Πριγκίπισσα Αναστασία Πέτροβιτς-Νιέγκος του Μαυροβουνίου.

Η Αναστασία και ο Γεώργιος χώρισαν στις 15 Νοεμβρίου 1906. Το επόμενο έτος στις 29 Απριλίου 1907 παντρεύτηκε το Μεγάλο Δούκα Νικόλαο Νικολάγιεβιτς της Ρωσίας, αδελφό του συζύγου της Μιλίτσας, Πέτρου Νικολάγιεβιτς. Το ζευγάρι δεν απέκτησε απογόνους. 

Τόσο εκείνη όσο και ο σύζυγός της ενδιαφέρονταν για τον περσικό μυστικισμό, ενώ η Αναστασία ενίσχυε τις πανσλαβικές απόψεις του Νικολάου. Μαζί με την αδελφή της, Μιλίτσα, ήταν γνωστές και αντιπαθείς στην αυτοκρατορική Αυλή για τις μυστικιστικές τους τάσεις και τις μηχανορραφίες τους, ενώ παράλληλα ήταν φανατικές ορθόδοξες. Μάλιστα, είχαν τα ψευδώνυμα «Ο Μαύρος Κίνδυνος», "Κοράκια" και "Κατσαρίδες". Προσπαθούσαν να βρίσκονται στο στενό κύκλο του Νικολάου Β΄ της Ρωσίας και της αυτοκράτειρας Αλεξάνδρας Φιόντοροβνας για να προωθήσουν τους συζύγους και τα παιδιά τους. Ήταν θαυμάστριες του ψευδο-θεραπευτή Φιλίπ Βασό και ήταν υπεύθυνες για τη γνωριμία του μοναχού Γκριγκόρυ Ρασπούτιν με την αυτοκράτειρα Αλεξάνδρα. Η επιρροή των δύο αδελφών στο αυτοκρατορικός ζεύγος διήρκεσε έως το 1909.

Κατά τον Α΄ Παγκόσμιο Πόλεμο, ο σύζυγος της Αναστασίας ορίστηκε αρχιστράτηγος του Ρωσικού Στρατού έως την παύση του από τον Τσάρο το 1915. Μετά τη Ρωσική Επανάσταση και την κατάργηση της μοναρχίας, η Αναστασία και η οικογένειά της μετακόμισαν στον Καύκασο και έπειτα στην Κριμαία. Το 1919 η Αναστασία και η Μιλίτσα διέφυγαν με τις οικογένειές τους από τη Γιάλτα προς την Ιταλία και φιλοξενήθηκαν από την αδελφή τους, βασίλισσα Ελένη της Ιταλίας. Έπειτα, η Αναστασία διέμεινε στη Γαλλία περνώντας τους χειμώνες της στη Γαλλική Ριβιέρα.

Πέθανε στις 25 Νοεμβρίου 1935 στην Αντίμπ των Καννών σε ηλικία 67 ετών, έξι χρόνια μετά το σύζυγό της. Αρχικά, η σορός της θάφτηκε στην Εκκλησία του Αρχαγγέλου Μιχαήλ στις Κάννες και το 2015 μεταφέρθηκε στο Παρεκκλήσι της Μεταμόρφωσης του Σωτήρος στη Μόσχα.

 Οικογένεια 
Παντρεύτηκε δύο φορές:

1) Το 1889 με το Γεώργιο Μαξιμιλιάνοβιτς, 6ο Δούκα του Λόιχτενμπεργκ. Απέκτησε δύο παιδιά:
Σέργιος (1890 - 1974), 8ος Δούκας του Λόιχτενμπεργκ και Πρίγκιπας Ρομανόβσκυ.
Ελένη (1892 - 1971), Δούκισσα του Λόιχτενμπεργκ, Πριγκίπισσα Ρομανόβσκαγια, παντρεύτηκε τον Πολωνό κόμη Στέφαν Εουγκέν Τυσκίεβιτς. Απέκτησαν 1 παιδί.
2) Το 1907 με το Μεγάλο Δούκα Νικόλαο Νικολάγιεβιτς της Ρωσίας. Δεν απέκτησαν παιδιά.

Και οι δύο σύζυγοί της ήταν απόγονοι του Νικολάου Α΄ της Ρωσίας.

Τίτλοι
4 Ιανουαρίου 1868 - 28 Αυγούστου 1889: Η Βασιλική Υψηλότητα Πριγκίπισσα Αναστασία του Μαυροβουνίου
28 Αυγούστου 1889 - 15 Νοεμβρίου 1906: Η Βασιλική Υψηλότητα Η Δούκισσα Αναστασία του Λόιχτενμπεργκ
15 Νοεμβρίου 1906 - 29 Απριλίου 1907: Η Αυτοκρατορική και Βασιλική Υψηλότητα Μεγάλη Δούκισσα Αναστασία Νικολάγιεβνα της Ρωσίας
29 Απριλίου 1907 - 25 Νοεμβρίου 1935: Η Αυτοκρατορική και Βασιλική Υψηλότητα Η Χήρα Μεγάλη Δούκισσα Αναστασία Νικολάγιεβνα της Ρωσίας

Παραπομπές
 Carolly Erickson: Alexandra Romanowa: die letzte Zarin, München 2005, ISBN 978-3-492-04466-0
 Hadassa Ben-Itto: „Die Protokolle der Weisen von Zion“. Anatomie einer Fälschung, Berlin 2001, ISBN 3-7466-8070-0, S. 59–61.
 Je. W. Ptschelow und A. N. Bochanow: Genealogie der Romanows 1613–2001 (Генеалогия Романовых 1613–2001), Exlibris-Press, 2001, Seite 138 (russisch)
 Petrović Njegoš auf genealogy.eu

Κατηγορία:Οίκος των Πέτροβιτς-Νιέγκος
Κατηγορία:Οίκος Ρομάνοφ
Κατηγορία:Μεγάλες Δούκισσες της Ρωσίας